A 2013. évi nyári európai ifjúsági olimpiai fesztiválon 2000 m akadályon első volt. A 2014. évi nyári ifjúsági olimpiai játékokon 2000 m akadályon harmadik, a 8 × 100 méteres váltóban negyedik lett. A 2015-ös ifjúsági világbajnokságon 2000 m akadályon 11. volt. A 2016-os junior világbajnokságon 3000 m akadályon 10. lett. 2017-ben az U20-as Eb-n feladta a versenyt. Az országos bajnokságon junior magyar csúccsal (10:03,48) lett harmadik. A decemberi junior mezeifutó Európa-bajnokságon második lett. A 2019-es U23-as Eb-n 10. volt. A tokiói olimpián 3000 méteres akadályfutásban 9:30,96-os időeredménnyel 18. lett.